Dona'm les entitats que hi ha en el següent text:
16 de desembre del 2010, Informa Martorell des de Barcelona
L'associació d'editors de l'enciclopèdia lliure en català, Amical Viquipèdia, ha estat guardonada amb els Ajuts PuntCat 2010 que dóna suport a projectes innovadors que potenciïn la Societat de la Informació en l'àmbit catalanoparlant. El president de l'Amical, Joan Gomà, ha recollit el guardó en l'acte de lliurament dels premis de la Fundació PuntCat al Museu Picasso de Barcelona, que va tenir lloc durant la tarda d'ahir dijous 16 de desembre. Amb una dotació de 20 mil euros, l'ajut s'ha atorgat per a impulsar el pla estratègic de la Viquipèdia.
És la primera vegada que l'Obra Social de la Fundació puntCat convoca aquests ajuts per tal de donar suport a projectes sense ànim de lucre que miren de superar la barrera digital a l'àmbit catalanoparlant, així com la creació de continguts, el bastiment d'una xarxa o que tinguin relació amb la governança d'Internet. En aquest sentit, el pla estratègic de la Viquipèdia engegat per l'Amical hi inclou tres aspectes relacionats: les "viquiescoles", la xarxa de punts de contacte Viquipèdia, i augmentar l'usabilitat de l'enciclopèdia.
Amb la iniciativa de viquiescoles s'encoratgen als escolars de secundària a treballar en equip mitjançant la creació i millora d'articles de la Viquipèdia, organitzats en grups sota l'ajuda i supervisió d'un docent. Vist l'èxit de l'Viquibalear 2010 edició d'enguany de Viquibalears, què va rebre el suport del Govern Balear, i en què els escolars balears van crear prop de cinc-cents articles nous a la Viquipèdia, l'Amical estén l'experiència a tots els territoris de l'àmbit catalanoparlant. Gràcies a l'ajut de la Fundació PuntCat, es desenvoluparan projectes paral·lels per a estudiants del Principat, la Catalunya Nord i l'Alguer.
Pel que fa a la xarxa de punts de contacte Viquipèdia, és una iniciativa innovadora en què s'establiran espais físics de trobada arreu de les comarques catalanoparlants, on la gent es pugui adreçar per aprendre a fer servir la Viquipèdia o per posar-se en contacte amb la comunitat de viquipedistes, per tal d'establir cooperacions amb les entitats locals.
Per últim, gràcies al traductor automàtic de la Generalitat, Apertium, desenvolupat per la Universitat d'Alacant, la versió en català de la Viquipèdia és l'única que fa servir els enllaços interwiki per fer traduccions preliminars al català d'articles disponibles en altres llengües, i facilita un esborrany perquè els editors millorin. Amb aquest ajut es millorarà aquesta eina, i permetrà als viquipedistes concentrar-se en la vessant creativa.
Juntament amb l'Amical Viquipèdia, entre d'altres, també ha rebut ajut les Edicions Alill per al seu projecte de Biblioteca Virtual Algueresa, una iniciativa en què l'Amical col·laborarà mitjançant Viquitexts; a més a més, és la mateixa entitat que va publicar el llibre "Viquipèdia: Descobrir, utilitzar, contribuir", editat i traduit al català per l'Amical. Un altre dels guardonats, l'Associació eXO (per l'expansió de la xarxa oberta), també comptarà amb la participació de l'Amical perquè els manuals d'instal·lació de la xarxa oberta en llicència lliure estiguin disponibles als Viquillibres.
Barcelona : Entitat_Geopolítica, Amical Viquipèdia : organització, Amical : organització, Joan Gomà : persona, Fundació PuntCat : organització, Viquipèdia : organització, Viquibalear 2010 : esdeveniment, Viquibalears : organització, Govern Balear : govern, Principat : Entitat_Geopolítica, Catalunya Nord : Entitat_Geopolítica, Generalitat : govern, Apertium : programari, Martorell : Entitat_Geopolítica, Museu Picasso : organització, Fundació puntCat : organització, l'Alguer : Entitat_Geopolítica, Universitat d'Alacant : educació, Edicions Alill : empresa_privada, Biblioteca Virtual Algueresa : organització, Viquitexts : organització, Viquipèdia: Descobrir, utilitzar, contribuir : obra_escrita, Associació eXO : organització, Viquillibres : organització